CELEX: 32012R0523
Language: fi
Date: 2012-06-20 00:00:00
Title: Komission asetus (EU) N:o 523/2012, annettu 20 päivänä kesäkuuta 2012 , Euroopan parlamentin ja neuvoston asetuksen (EY) N:o 661/2009 muuttamisesta sisällyttämällä siihen tiettyjä moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden tyyppihyväksyntää koskevia Yhdistyneiden Kansakuntien Euroopan talouskomission sääntöjä  ETA:n kannalta merkityksellinen teksti

21.6.2012   
            
            
               FI
            
            
               Euroopan unionin virallinen lehti
            
            
               L 160/8
            
         KOMISSION ASETUS (EU) N:o 523/2012,
   annettu 20 päivänä kesäkuuta 2012,
   Euroopan parlamentin ja neuvoston asetuksen (EY) N:o 661/2009 muuttamisesta sisällyttämällä siihen tiettyjä moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden tyyppihyväksyntää koskevia Yhdistyneiden Kansakuntien Euroopan talouskomission sääntöjä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 661/2009 (1) ja erityisesti sen 14 artiklan 1 kohdan,
   sekä katsoo seuraavaa:
   
               (1)
            
            
               Unioni on neuvoston päätöksellä 97/836/EY (2) liittynyt Yhdistyneiden Kansakuntien Euroopan talouskomission (UNECE) sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti myönnettyjen hyväksymisien vastavuoroista tunnustamista koskevista ehdoista, jäljempänä ’tarkistettu vuoden 1958 sopimus’.
            
         
               (2)
            
            
               Päätöksellä 97/836/EY unioni on lisäksi liittynyt UNECE-sääntöön nro 30, joka koskee moottoriajoneuvojen ja niiden perävaunujen ilmarenkaita, sääntöön nro 54, joka koskee hyötyajoneuvojen ja niiden perävaunujen ilmarenkaita, sekä sääntöön nro 64, joka koskee tilapäiskäyttöön tarkoitettua varapyörä-rengas-yhdistelmää, itsekantavia run-flat-renkaita, run-flat-järjestelmää ja rengaspaineen seurantajärjestelmää.
            
         
               (3)
            
            
               Unioni on lisäksi erillisellä neuvoston päätöksellä (3) liittynyt UNECE-sääntöön nro 117, joka koskee renkaiden vierintämelua ja märkäpitoa.
            
         
               (4)
            
            
               Puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle 5 päivänä syyskuuta 2007 annetun Euroopan parlamentin ja neuvoston direktiivin 2007/46/EY (4) (puitedirektiivi) mukaisesti ajoneuvojen valmistajat, jotka hakevat hyväksyntää järjestelmilleen, osilleen tai erillisille teknisille yksiköilleen, voivat valita joko tarvittavien direktiivien tai vastaavien UNECE-sääntöjen vaatimusten täyttämisen. Useimmat ajoneuvojen osia koskevien direktiivien mukaisista vaatimuksista on otettu vastaavista UNECE-säännöistä. Tekniikan kehittyessä UNECE-sääntöjä päivitetään jatkuvasti, ja kyseisiä direktiivejä on päivitettävä säännöllisesti, jotta ne olisivat vastaavien UNECE-sääntöjen sisällön mukaisia. Jotta voitaisiin välttää tällainen päällekkäinen työ, korkean tason CARS 21 -työryhmä suositteli useiden direktiivien korvaamista niitä vastaavilla UNECE-säännöillä.
            
         
               (5)
            
            
               Direktiivillä 2007/46/EY tarjotaan mahdollisuus soveltaa UNECE-sääntöjä ajoneuvojen EY-tyyppihyväksyntään pakolliselta pohjalta ja korvata unionin lainsäädäntö kyseisillä UNECE-säännöillä. Asetuksen (EY) N:o 661/2009 mukaisesti pakollisesti sovellettavan UNECE-säännön mukaisesti myönnetty tyyppihyväksyntä on katsottava EY-tyyppihyväksynnäksi mainitun asetuksen ja sen täytäntöönpanotoimenpiteiden mukaisesti.
            
         
               (6)
            
            
               Kun unionin lainsäädäntöä korvataan UNECE-säännöillä, voidaan välttää päällekkäisyyttä paitsi teknisissä vaatimuksissa myös sertifioinnissa ja hallinnollisissa menettelyissä. Lisäksi kansainvälisesti hyväksyttyihin standardeihin suoraan perustuva tyyppihyväksyntä parantaa pääsyä kolmansien maiden markkinoille, erityisesti niiden, jotka ovat vuoden 1958 tarkistetun sopimuksen sopimuspuolia, ja näin vahvistetaan unionin teollisuuden kilpailukykyä.
            
         
               (7)
            
            
               Tämän vuoksi asetuksessa (EY) N:o 661/2009 säädetään useiden sellaisten moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden tyyppihyväksyntää koskevien direktiivien kumoamisesta, jotka olisi mainitun asetuksen mukaista EY-tyyppihyväksyntää varten korvattava vastaavilla UNECE-säännöillä, jotta voidaan varmistaa, että tyyppihyväksyntämääräykset pysyvät voimassa, ja helpottaa tieteellistä ja teknologista kehitystä.
            
         
               (8)
            
            
               Tästä syystä on aiheellista sisällyttää UNECE-säännöt nro 30, 54, 64 ja 117 asetuksen (EY) N:o 661/2009 liitteeseen IV, jossa luetellaan pakollisesti sovellettavat UNECE-säännöt.
            
         
               (9)
            
            
               Lisäksi on asianmukaista selkeyttää asetuksen (EY) N:o 661/2009, sellaisena kuin se on muutettuna komission asetuksella (EU) N:o 407/2011, (5) liitettä IV siltä osin kuin kyse on ajoneuvojen ja perävaunujen jarrulaitteita koskevasta UNECE-säännöstä nro 13, henkilöautojen jarrulaitteita koskevasta säännöstä nro 13-H, palovaaran torjumista (nestemäisen polttoaineen säiliöt) koskevasta säännöstä nro 34 sekä ajoneuvoyhdistelmien mekaanisia kytkinosia koskevasta säännöstä nro 55.
            
         
               (10)
            
            
               Asetusta (EY) N:o 661/2009 olisi sen vuoksi muutettava.
            
         
               (11)
            
            
               Tämän asetuksen liitteessä lueteltuja UNECE-sääntöjä olisi sovellettava asetuksen (EY) N:o 661/2009 13 artiklassa vahvistettujen täytäntöönpanopäivämäärien mukaisesti.
            
         
               (12)
            
            
               Tässä asetuksessa säädetyt toimenpiteet ovat moottoriajoneuvoja käsittelevän teknisen komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 661/2009 liite IV tämän asetuksen liitteen mukaisesti.
   2 artikla
   1.   UNECE-sääntöä nro 30, muutossarjan 02 täydennys 16, (6) sekä UNECE-sääntöä nro 117, muutossarja 02, (7) kyseisen UNECE-säännön 6.1.1 kohdassa vahvistetut vaiheen 2 vierintämeluvaatimukset, 6.2 kohdassa vahvistetut märkäpitovaatimukset sekä 6.3.1 kohdassa vahvistetut vaiheen 1 vierintävastusvaatimukset mukaan luettuina, sovelletaan 1 päivästä marraskuuta 2012 luokkaan C1 kuuluvien uusien rengastyyppien tyyppihyväksynnässä.
   2.   UNECE-sääntöä nro 30, muutossarjan 02 täydennys 16, sekä UNECE-sääntöä nro 117, muutossarja 02, kyseisen UNECE-säännön 6.2 kohdassa vahvistetut märkäpitovaatimukset mukaan luettuina, sovelletaan 1 päivästä marraskuuta 2014 luokkaan C1 kuuluvien uusien renkaiden myynnissä ja käyttöönotossa.
   3.   UNECE-sääntöä nro 54, säännön alkuperäisen version täydennys 17, (8) sekä UNECE-sääntöä nro 117, muutossarja 02, kyseisen UNECE-säännön 6.1.2–6.1.3 kohdassa vahvistetut vaiheen 2 vierintämeluvaatimukset sekä 6.3.1 kohdassa vahvistetut vaiheen 1 vierintävastusvaatimukset mukaan luettuina, sovelletaan 1 päivästä marraskuuta 2012 luokkiin C2 ja C3 kuuluvien uusien rengastyyppien tyyppihyväksynnässä.
   4.   UNECE-sääntöä nro 54, säännön alkuperäisen version täydennys 17, sovelletaan 1 päivästä marraskuuta 2014 pakollisena luokkiin C2 ja C3 kuuluvien uusien renkaiden myynnissä ja käyttöönotossa.
   5.   UNECE-sääntöä nro 117, muutossarja 02, kyseisen UNECE-säännön 6.1.1–6.1.3 kohdassa vahvistetut vaiheen 2 vierintämeluvaatimukset mukaan luettuina, sovelletaan 1 päivästä marraskuuta 2016 luokkiin C1, C2 ja C3 kuuluvien uusien renkaiden myynnissä ja käyttöönotossa.
   6.   UNECE-sääntöä nro 117, muutossarja 02, kyseisen UNECE-säännön 6.3.1 kohdassa vahvistetut vaiheen 1 vierintävastusvaatimukset mukaan luettuina, sovelletaan 1 päivästä marraskuuta 2014 luokkiin C1 ja C2 kuuluvien uusien renkaiden myynnissä ja käyttöönotossa.
   7.   UNECE-sääntöä nro 117, muutossarja 02, kyseisen UNECE-säännön 6.3.1 kohdassa vahvistetut vaiheen 1 vierintävastusvaatimukset mukaan luettuina, sovelletaan 1 päivästä marraskuuta 2016 luokkaan C3 kuuluvien uusien renkaiden myynnissä ja käyttöönotossa.
   8.   UNECE-sääntöä nro 117, muutossarja 02, kyseisen UNECE-säännön 6.3.2 kohdassa vahvistetut vaiheen 2 vierintävastusvaatimukset mukaan luettuina, sovelletaan 1 päivästä marraskuuta 2016 luokkiin C1, C2 ja C3 kuuluvien uusien rengastyyppien tyyppihyväksynnässä.
   9.   UNECE-sääntöä nro 117, muutossarja 02, kyseisen UNECE-säännön 6.3.2 kohdassa vahvistetut vaiheen 2 vierintävastusvaatimukset mukaan luettuina, sovelletaan 1 päivästä marraskuuta 2018 luokkiin C1 ja C2 kuuluvien uusien renkaiden myynnissä ja käyttöönotossa.
   10.   UNECE-sääntöä nro 117, muutossarja 02, kyseisen UNECE-säännön 6.3.2 kohdassa vahvistetut vaiheen 2 vierintävastusvaatimukset mukaan luettuina, sovelletaan 1 päivästä marraskuuta 2020 luokkaan C3 kuuluvien uusien renkaiden myynnissä ja käyttöönotossa.
   11.   Luokkiin C1, C2 ja C3 kuuluvia uusia renkaita, jotka on valmistettu ennen niitä päivämääriä, jotka vahvistetaan 2 kohdassa yleisten ja märkäpitovaatimusten osalta, 4 kohdassa yleisten vaatimusten osalta, 5 kohdassa vaiheen 2 vierintämeluvaatimusten osalta, 6 ja 7 kohdassa vaiheen 1 vierintävastusvaatimusten osalta ja 9 ja 10 kohdassa vaiheen 2 vierintävaatimusten osalta ja jotka eivät täytä kyseisiä vaatimuksia, voidaan myydä ja ottaa käyttöön enintään 30 kuukauden ajan kyseisten päivämäärien jälkeen.
   3 artikla
   1.   Kansallisten viranomaisten on 1 päivästä marraskuuta 2012 kieltäydyttävä myöntämästä tyyppihyväksyntää M1-luokan uusille ajoneuvotyypeille, joita ei ole varustettu rengaspaineiden seurantajärjestelmällä, joka on UNECE-säännössä nro 64, muutossarja 02, oikaisu 1, (9) vahvistettujen asiaa koskevien vaatimusten mukainen.
   2.   Kansallisten viranomaisten on 1 päivästä marraskuuta 2014 kiellettävä sellaisten M1-luokan ajoneuvojen rekisteröinti, myynti ja käyttöönotto, joita ei ole varustettu rengaspaineiden seurantajärjestelmällä, joka on UNECE-säännössä nro 64, muutossarja 02, oikaisu 1, vahvistettujen asiaa koskevien vaatimusten mukainen.
   4 artikla
   1.   UNECE-sääntöä nro 64, muutossarja 02, oikaisu 1, sovelletaan 1 päivästä marraskuuta 2012 säännön piiriin kuuluvilla varusteilla varustettujen M1- ja N1-luokkien uusien ajoneuvotyyppien EY-tyyppihyväksynnässä.
   2.   UNECE-sääntöä nro 64, muutossarja 02, oikaisu 1, sovelletaan 1 päivästä marraskuuta 2014 pakollisena säännön piiriin kuuluvilla varusteilla varustettujen M1- ja N1-luokkien uusien ajoneuvojen rekisteröinnissä, myynnissä ja käyttöönotossa.
   5 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä kesäkuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 200, 31.7.2009, s. 1.
   
      (2)  EYVL L 346, 17.12.1997, s. 78.
   
      (3)  KOM(2003) 635 lopullinen – hyväksyntä julkaisemattomalla asiakirjalla.
   
      (4)  EUVL L 263, 9.10.2007, s. 1.
   
      (5)  EUVL L 108, 28.4.2011, s. 13.
   
      (6)  EUVL L 201, 30.7.2008, s. 70.
   
      (7)  EUVL L 231, 29.8.2008, s. 19.
   
      (8)  EUVL L 183, 11.7.2008, s. 41.
   
      (9)  EUVL L 310, 26.11.2010, s. 18.
   
      LIITE
      Muutetaan asetuksen (EY) N:o 661/2009 liite IV seuraavasti:
      
                  1)
               
               
                  Muutetaan luettelo UNECE-säännöistä, joiden soveltaminen on pakollista, seuraavasti:
                  
                              a)
                           
                           
                              Korvataan sääntöä nro 13 koskeva kohta seuraavasti:
                              
                                          ”13
                                       
                                       
                                          Ajoneuvojen ja perävaunujen jarrulaitteet
                                       
                                       
                                          Muutossarjan 10 täydennys 5
                                          Tarkistuksen 6 oikaisut 1 ja 2
                                       
                                       
                                          
                                             EUVL L 257, 30.9.2010, s. 1
                                          
                                       
                                       
                                          M, N, O (b)”
                                       
                                    
                                          Muutossarjan 11 täydennys 3
                                       
                                       
                                          
                                             EUVL L 297, 13.11.2010, s. 183.
                                       
                                    
                        
                              b)
                           
                           
                              Lisätään sääntö nro 30 sääntöjen nro 28 ja 31 väliin seuraavasti:
                              
                                          ”30
                                       
                                       
                                          Moottoriajoneuvojen ja niiden perävaunujen ilmarenkaat (luokka C1)
                                       
                                       
                                          Muutossarjan 02 täydennys 16
                                       
                                       
                                          
                                             EUVL L 201, 30.7.2008, s. 70.
                                          
                                             EUVL L 307, 23.11.2011, s. 1.
                                       
                                       
                                          M, N, O”
                                       
                                    
                        
                              c)
                           
                           
                              Korvataan sääntöä nro 34 koskeva kohta seuraavasti:
                              
                                          ”34
                                       
                                       
                                          Palovaaran torjuminen (nestemäisen polttoaineen säiliöt)
                                       
                                       
                                          Muutossarjan 02 täydennys 2
                                       
                                       
                                          
                                             EUVL L 194, 23.7.2008, s. 14.
                                       
                                       
                                          M, N, O (d)”
                                       
                                    
                        
                              d)
                           
                           
                              Lisätään sääntö nro 54 sääntöjen nro 48 ja 55 väliin seuraavasti:
                              
                                          ”54
                                       
                                       
                                          Hyötyajoneuvojen ja niiden perävaunujen ilmarenkaat (luokat C2 ja C3)
                                       
                                       
                                          Säännön alkuperäisversion täydennys 17
                                       
                                       
                                          
                                             EUVL L 183, 11.7.2008, s. 41.
                                          
                                             EUVL L 307, 23.11.2011, s. 2.
                                       
                                       
                                          M, N, O”
                                       
                                    
                        
                              e)
                           
                           
                              Korvataan sääntöä nro 55 koskeva kohta seuraavasti:
                              
                                          ”55
                                       
                                       
                                          Ajoneuvoyhdistelmien mekaaniset kytkinosat
                                       
                                       
                                          Muutossarjan 01 täydennys 1
                                       
                                       
                                          
                                             EUVL L 227, 28.8.2010, s. 1.
                                       
                                       
                                          M, N, O (e)”
                                       
                                    
                        
                              f)
                           
                           
                              Lisätään sääntö nro 64 sääntöjen nro 61 ja 66 väliin seuraavasti:
                              
                                          ”64
                                       
                                       
                                          Tilapäiskäyttöön tarkoitettu varapyörä-rengasyhdistelmä, itsekantavat run-flat-renkaat/järjestelmät ja rengaspaineen seurantajärjestelmä
                                       
                                       
                                          Muutossarja 02, oikaisu 1
                                       
                                       
                                          
                                             EUVL L 310, 26.11.2010, s. 18.
                                       
                                       
                                          M1, N1”
                                       
                                    
                        
                              g)
                           
                           
                              Lisätään sääntö nro 117 sääntöjen nro 116 ja 118 väliin seuraavasti:
                              
                                          ”117
                                       
                                       
                                          Renkaat vierintämelun, märkäpidon ja vierintävastuksen osalta (luokat C1, C2 ja C3)
                                       
                                       
                                          Muutossarja 02
                                       
                                       
                                          
                                             EUVL L 307, 23.11.2011, s. 3.
                                       
                                       
                                          M, N, O”
                                       
                                    
                        
            
                  2)
               
               
                  Muutetaan taulukon alaviitteet seuraavasti:
                  
                              a)
                           
                           
                              Korvataan alaviitteet (b) ja (c) seuraavasti:
                              
                                          ”(b)
                                       
                                       
                                          Ajoneuvot on tämän asetuksen 12 artiklan mukaisesti varustettava elektronisella ajonvakautusjärjestelmällä. UNECE-säännön nro 13 liitteen 21 soveltaminen on sen vuoksi pakollista uusien ajoneuvotyyppien EY-tyyppihyväksynnässä sekä uusien ajoneuvojen rekisteröinnissä, myynnissä ja käyttöönotossa. Kyseisessä UNECE-säännössä mainittujen päivämäärien asemesta sovelletaan kuitenkin tässä asetuksessa mainittuja, elektronisia ajonvakautusjärjestelmiä koskevia täytäntöönpanopäivämääriä.
                                       
                                    
                                          (c)
                                       
                                       
                                          Ajoneuvot on tämän asetuksen 12 artiklan mukaisesti varustettava elektronisella ajonvakautusjärjestelmällä. UNECE-säännön nro 13-H liitteessä 9 olevan A osan soveltaminen on sen vuoksi pakollista uusien ajoneuvotyyppien EY-tyyppihyväksynnässä sekä uusien ajoneuvojen rekisteröinnissä, myynnissä ja käyttöönotossa. Kyseisessä UNECE-säännössä mainittujen päivämäärien asemesta sovelletaan kuitenkin tässä asetuksessa mainittuja, elektronisia ajonvakautusjärjestelmiä koskevia täytäntöönpanopäivämääriä.”
                                       
                                    
                        
                              b)
                           
                           
                              Lisätään alaviitteet (d) ja (e) seuraavasti:
                              
                                          ”(d)
                                       
                                       
                                          UNECE-säännön nro 34 II osan noudattaminen ei ole pakollista.
                                       
                                    
                                          (e)
                                       
                                       
                                          Kun ajoneuvon valmistaja ilmoittaa, että ajoneuvo soveltuu kuorman vetoon (direktiivin 2007/46/EY liitteessä I oleva 2.11.5 kohta), mikään ajoneuvoon asennettu mekaaninen kytkinlaite ei saa peittää mitään valaisinkomponenttia (esim. takasumuvaloa) tai takarekisterikilven asentamiselle ja kiinnittämiselle varattua tilaa, ellei mekaanista kytkinlaitetta voida irrottaa tai siirtää ilman työkaluja, avaimet mukaan luettuina.”